stanford-oval/wikipedia huggingface dataset:
הנשמה בקרבי
השתתפו בהקלטות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מוטי שטיינמץ
פינקי ובר
יוסי גרין
מוטי אילוביץ
יעקב יהודה דסקל
הערות שוליים

↑   הנשמה בקרבי, בביצוע מוטי שטיינמץ, וידאו קליפ של השיר  באתר יוטיוב (אורך: 4:56), 25 בפברואר, 2017
↑  הנשמה בקרבי; סינגל-קליפ מתוך אלבום הבכורה של מוטי שטיינמיץ, ידיעה באתר גאולה FM
↑  בנימין ברגר, ‏מוטי שטיינמץ בקליפ תפילה מיוחד "זכור ברית", באתר JDN‏
↑   זכור ברית, בביצוע מוטי שטיינמץ, וידאו קליפ של השיר  באתר יוטיוב (אורך: 5:24), 25 בספטמבר 2017
↑   ויהי נועם, בביצוע יעקב יהודה דסקל, דודי פולק, מקהלת מלכות, וידאו קליפ של השיר  באתר יוטיוב (אורך: 6:51), 8 בנובמבר, 2017
↑   ויהי נועם, בביצוע לחיים טיש קומזיץ 3, יעקב יהודה דסקל, סרטון  באתר יוטיוב (אורך: 2:04), 4 בספטמבר 2018
↑   בריוועלע, בביצוע מוטי אילוביץ, וידאו קליפ של השיר  באתר יוטיוב (אורך: 9:22), 8 בינואר, 2020
↑   בריוועלע, בביצוע אברהם חיים גרין ומקהלת שירה, וידאו קליפ של השיר  באתר יוטיוב (אורך: 8:50), 21 בפברואר 2018
↑   ואני, בביצוע אהרלה סמט, סרטון  באתר יוטיוב (אורך: 2:41)
| --- | --- |
בקרת זהויות :  MusicBrainz release group: 1088a929-ec47-4d20-ab40-006cc3e223eb
בניין (מבנה)

בניינים שונים במנהטן תחתית, מתנשאים מעל מפרץ ניו יורק ומסוף מעבורת סטטן איילנד.
בניין בתהליכי בנייה
בניין הוא מבנה אדריכלי המיועד לשימוש כמחסה ולתפוסה מתמשכת על ידי בני אדם.
במדינת ישראל מגדיר חוק התכנון והבניה "בניין" כ:
עם זאת, השימוש הלשוני במילה "בניין" בהקשר היום-יומי כולל לרוב רק מבנים סגורים בעלי קירות וגג המיועדים לתפוסת בני אדם.
בניינים עשויים לשמש במגוון שימושים, כגון בית מגורים, בניין משרדים, בניין ציבורי, מרכז מסחרי ועוד. חלקם מבנים נמוכים וחלקם בעלי מספר קומות, רבי קומות ואף גורדי שחקים, שנועדו להגדיל את שטח הבנייה תוך שימוש בשטח קרקע קטן יחסית עליו בנוי הבניין.
סוגי מבנים

ניתן לסווג בניינים לפי ייעודם ותפקידם. להלן הסוגים העיקריים:
מבני מגורים – בניינים המשמשים למגורי אדם. קטגוריה זו כוללת בתים פרטיים, וילות, בנייני דירות, גורדי שחקים למגורים ומעונות כגון מעונות סטודנטים. מבני מגורים מתוכננים לספק לדיירים סביבה נוחה ובטוחה לשינה, מחייה ושגרה יומיומית, והם מצוידים לרוב במתקנים כגון מטבח, מתקני תברואה וכדומה.
מבני מסחר ומשרדים – בניינים המיועדים לפעילות עסקית, מסחרית או אדמיניסטרטיבית. בקבוצה זו נכללים בנייני משרדים, חנויות, מרכזי קניות (קניונים ושווקים מקורים), בתי מלון, מסעדות וכדומה. מבנים אלה מתוכננים כדי לשרת את הציבור והעסקים – למשל, חנויות ומרכזים מסחריים בנויים לגישה נוחה לקונים ולתצוגת סחורה, ובנייני משרדים מתוכננים לחללי עבודה מרווחים ולניהול יעיל של ארגונים.
מבני תעשייה – בניינים המשמשים לייצור תעשייתי, מלאכה, אחסנה ולוגיסטיקה. דוגמאות כוללות מפעלים, בתי מלאכה, מחסנים, סככות ייצור, בתי אריזה ומבני חקלאות (כגון רפתות ולולים). מבני תעשייה מתאפיינים לעיתים קרובות במפתחים גדולים (חללים רחבי ידיים ללא עמודים באמצע) להתקנת מכונות, ובבנייה העמידה בפני עומסים כבדים, רעש, רטט וחומרים כימיים.
מבני דת ופולחן – מבנים המוקדשים לקיום טקסים דתיים ופעילות רוחנית. בכלל זה בתי תפילה כגון בתי כנסת, כנסיות, מסגדים, מקדשים ופגודות. למבני דת חשיבות חברתית וסמלית גבוהה, ולעיתים קרובות הם נבנים בארכיטקטורה מפוארת או ייחודית המשקפת את ערכי ואמונות הקהילה (למשל, קתדרלה גותית עם צריחים מחודדים, או מסגד בעל כיפה ומינרט). מבני דת היסטוריים משמשים גם כאתרי ציון ומורשת תרבותית.
בנוסף לסוגים עיקריים אלה, קיימים מבני ציבור ומוסדות כגון בתי ספר, אוניברסיטאות, בתי חולים ומרפאות, אולמות תרבות וספורט, מבני ממשל ומוסדות קהילתיים – שלכולם ייעוד ייחודי בתמיכה בצרכי החברה. בניין יכול לשמש במספר אופנים לאורך זמנו – למשל, מבנה תעשייה שהוסב לחלל משרדים, או מבנה היסטורי המשמש כמוזיאון – אך ייעודו הראשוני משפיע על תכנונו הבסיסי (חלוקת חללים, חוזק מבני, אקוסטיקה ועוד)
דוגמאות למבנים מפורסמים

לאורך ההיסטוריה נבנו מבנים רבים שהפכו למפורסמים במיוחד בזכות ייחוד ארכיטקטוני, גודלם המרשים או משמעותם התרבותית. בין הדוגמאות הבולטות ניתן למנות את הפירמידות בגיזה במצרים – קומפלקס פירמידות אבן ענקיות מן האלף ה־3 לפנה"ס, המהוות מהמבנים העתיקים והידועים בעולם; האקרופוליס באתונה, יוון – מקדש יווני קלאסי מהמאה ה־5 לפנה"ס, סמל תרבות יוון העתיקה; הקולוסיאום ברומא, איטליה – אמפיתיאטרון רומי עצום מהמאה ה־1, המסמל את מורשת האימפריה הרומית; טאג' מאהל באגרה, הודו – מאוזוליאום מפואר מצופה שיש לבן מן המאה ה־17, הידוע ביופיו ובסימטריה שלו ומוכר כאתר מורשת עולמית; מגדל אייפל בפריז, צרפת – מגדל ברזל שנבנה ב-1889 ומתנשא לגובה 324 מטרים, שנחשב לסמל העיר פריז ולאחד המבנים המפורסמים בעולם; וכן בורג' ח'ליפה בדובאי, איחוד האמירויות – גורד השחקים הגבוה בעולם (828 מטר, 163 קומות), שנחנך בשנת 2010 ומשקף את שיאי ההנדסה והשאפתנות האדריכלית המודרנית.
בישראל בין המבנים המפורסמים ניתן לציין את כיפת הסלע בירושלים – מבנה בעל כיפה מוזהבת מהמאה ה־7, אחד האתרים הקדושים לאסלאם והסמל המוכר ביותר של ירושלים; כנסיית הקבר בעיר העתיקה בירושלים – קומפלקס כנסייתי שהוקם לראשונה במאה ה־4 לספירה במקום המקודש לנצרות, עבר גלגולים אדריכליים ומהווה אתר צליינות מרכזי; מצודת דוד (מגדל דוד) בירושלים – מבצר היסטורי שהוקם בחלקו בתקופה הרומית והצלבנית ומשמש כיום כמוזיאון; מגדלי עזריאלי בתל אביב – שלושה גורדי שחקים (בנויים בשנות ה־90 של המאה ה־20) בעלי צורות גאומטריות ייחודיות, אשר יוצרים יחד קומפלקס מסחר ומשרדים והפכו לאייקון נוף תל אביבי; מגדל משה אביב ברמת גן – גורד שחקים בן 68 קומות (גובה 244 מטרים) שנחנך ב-2003 והיה בין המבנים הגבוהים במזרח התיכון; והיכל הספר במוזיאון ישראל בירושלים – מבנה מודרני ייחודי (נחנך ב-1965) שתכנונו כולל כיפה לבנה וסמלית, בו מוצגים מגילות ים המלח.
ראו גם

מבנה שאינו בניין
Yes, And?

"?Yes, And" (בעברית: "כן, ו...?") הוא שיר של הזמרת-יוצרת האמריקאית אריאנה גרנדה. השיר הוא סינגל ראשון מתוך אלבומה השביעי והעתידי של גרנדה. הסינגל יצא לאור ב-12 בינואר 2024, בהוצאת חברת התקליטים ריפבליק רקורדס.
השיר נכתב והופק על ידי גרנדה, מקס מרטין ואיליה סלמנזאדה, ותואר כסוגה האוס ופופ. מבקרי מוזיקה ציינו השראה מוזיקלית מהסינגל "Vogue" של מדונה משנת 1990, וגם מהקליפ "Cold Hearted" של פאולה עבדול. הסינגל עלה למקום ראשון במצעד האמריקאי בילבורד הוט 100. במקומות אחרים, הסינגל הגיע למקום הראשון בקנדה, יוון, ליטא, סינגפור ושווייץ. במצעד המוזיקה של ישראל, היטליסט, הסינגל הגיע בטופ 100 למקום 18, ובמצעד הבין-לאומי במקום הראשון, בגלגלצ הגיע השיר למקום הראשון במצעד השבועי של התחנה.
רקע

בנובמבר 2021, לאחר יותר משנה מיציאת אלבום האולפן השישי של גרנדה, Positions (2020), היא לוהקה לעיבוד הקולנועי "מרשעת" בברודוויי, שעתיד לעלות לאקרנים במהלך 2024. בשלהי 2021, גרנדה הייתה שופטת בעונה ה-21 של The Voice. במאי 2022, גרנדה חשפה כי לא תקליט אלבום נוסף עד שתסיים את צילומי הסרט "מרשעת". באוקטובר 2023, גרנדה פרסמה תמונה בעמוד האינסטגרם שלה בה היא נמצאת עם המפיק המוזיקלי הוותיק, מקס מרטין.
בין 2020 ל-2023, חייה האישיים ובריאותה פיזית של גרנדה היו מושא לשמועות וספקולציות, בפרט לגבי נישואיה וגירושיה מדלטון גומז, ירידה במשקל, והפרידה מהמפיק המוזיקלי סקוטר בראון.
ב-4 בינואר 2024, על פי דיווחים, גרנדה נתנה רמז לקידום הסינגל בכך שלבשה סוודר עם הכיתוב "?Yes, And". בדומה לכך, בעבר, הכיתוב היווה רמז לשם הסינגלים/אלבומים שגרנדה הוציאה לאור, בדומה לאלבום Sweetener ולסינגל "No Tears Left to Cry". הסינגל הוא ההוצאה הראשונה של גרנדה מאז Positions. ג'ם אסואד מהמגזין וראייטי אמר בדבריו כי שמו של השיר "Yes, And?" דומה לשמו של "Thank U, Next".
עטיפת הסינגל

במהלך דצמבר 2023, גרנדה פרסמה עוד כמה תמונות וקליפים שלה ביחד עם חברי הצוות באולפני הקלטות. לסינגל נחשף טיזר כאשר בצילום תקריבי של השפתיים של גרנדה שבו כתוב "נתראה בשנה הבאה". בנוסף, גרנדה אישרה הוצאת אלבום לאור במהלך שנת 2024.
ב-7 בינואר, גרנדה פרסמה תמונה של עטיפת הסינגל ביחד עם תאריך הוצאתו לאור במדיה החברתית, בה רואים את פרופיל הצד השמאלי שלה במטושטש עם האודם ששמה על שפתיה שחלק מקולקציית האיפור שהיא משווקת; עטיפת הסינגל צולמה על ידי קטיה טמקין. לדברי גרנדה עטיפת הסינגל הזו תהווה כאחת מהעטיפות של האלבום העתידי.
הלחנה

מבקרי המוזיקה השוו את "?Yes, And" לסינגלים "Vogue" (שמאל) של מדונה ו"Break My Soul" של ביונסה (ימין).
אורכו של השיר הוא 3 דקות ו-34 שניות, נכתב והופק על ידי גרנדה. מרטין ואיליה סלמנזאדה הפיקו, תכנתו וסיפקו הלחנה.
"?Yes, And" מתואר כשיר האוס ופופ, עם התייחסות והשראה מהסינגל "Vogue" של מדונה משנת 1990. הוא גם הושווה לאלבום האולפן Renaissance של ביונסה משנת 2022 ול-"Babylon" של ליידי גאגא. מבחינה לירית, השיר עוסק בנושאים הקשורים להשפעת דעותיהם של אחרים על גופם. גרנדה משתמשת בניבולי פה, דבר המעודד את המאזינים להתגבר על השליליות. היא גם מתייחסת לביקורות על חייה האישיים: ”Don't comment on my body, do not reply/Your business is yours and mine is mine/Why do you care so much whose dick I ride?”‎
ביקורות > הופעות ברשימות

| כתב עת | רשימה | מיקום | מקור |
| --- | --- | --- | --- |
| בילבורד | 50 השירים הטובים ביותר של 2024 (עד כה): רשימת צוות | 23 |  |
הצלחה מסחרית

לאחר צאתו של "?Yes, And", השיר הגיע ליותר מ-11 מיליון השמעות ב-24 שעות הראשונות בשירות הזרמת המוזיקה "ספוטיפיי" ברחבי העולם, דבר המציין את הופעת הבכורה בהפתעה הגדולה ביותר של גרנדה בפלטפורמה. השיר הגיע לראשונה למקום הראשון במצעד בילבורד גלובל 200. בגלובל 200, הפך הסינגל לשלישי של גרנדה במקום הראשון אחרי הסינגלים "Positions" ו-"Save Your Tears", והשיג 94.4 מיליון השמעות ו-67,000 שנמכרו ברחבי העולם. ב-"Global Excl", בארצות הברית הפך לסינגל לשני של גרנדה אחרי "Positions", והרוויח 68 מיליון השמעות ו-26,000 שנמכרו מחוץ לארצות הברית.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס המוזיקה של בילבורד | 12 בדצמבר 2024 | שיר אלקטרוני/דאנס מוביל | מועמדות |  |
| פרס גראמי | 26 בינואר 2025 | הקלטת הדאנס פופ הטובה ביותר | מועמדות |  |
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  עולמי | בילבורד גלובל 200 | 1 |  |
|  עולמי | בילבורד גלובל ללא ארצות הברית | 1 |  |
|  אוסטריה | Ö3 אוסטריה טופ 40‏ | 3 |  |
|  אוסטרליה | ARIA | 2 |  |
|  איטליה | מצעד הסינגלים האיטלקי | 19 |  |
|  אירלנד | מצעד הסינגלים האירי | 2 |  |
|  ארגנטינה | ארגנטינה הוט 100 | 61 |  |
|  ארצות הברית | בילבורד הוט 100 | 1 |  |
|  בלגיה | מצעד שירי בלגיה | 14 |  |
|  ברזיל | טופ 100 ברזיל | 13 |  |
|  גרמניה | GfK – טופ 100 | 8 |  |
|  דנמרק | היטליסטן | 9 |  |
|  הונגריה | Rádiós Top 40 | 13 |  |
|  הונג קונג | IFPI Hong Kong Group | 14 |  |
|  חבר המדינות | טופ-היט | 27 |  |
|  ישראל | היטליסט | 18 |  |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 1 |  |
|  פינלנד | המצעדים הפיניים הרשמיים | 20 |  |
|  צרפת | SNEP | 4 |  |
|  קנדה | קנדה הוט 100 | 1 |  |
|  קרואטיה | טופ ליסטה | 4 |  |
מיקומי שיא > מצעדי סוף שנה

|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |   ‏‏‏  2024>  |
| --- | --- | --- | --- |
|  עולמי | בילבורד גלובל 200 | 96 |  |
|  עולמי | בילבורד גלובל ללא ארצות הברית | 91 |  |
|  ארצות הברית | בילבורד הוט 100 | 92 |  |
|  ארצות הברית | מצעד השירים הדיגיטליים | 30 |  |
|  ארצות הברית | מצעד הפופ איירפליי למבוגרים | 49 |  |
נתוני מכירות

| אזור | תואר | מכירות |
| --- | --- | --- |
| בלגיה (BEA) | זהב | 20,000 |
סיכום
| בכל העולם | — | 20,000 |
היסטוריית יציאות לאור

| אזור | תאריך יציאה | פורמטים | חברת תקליטים | מקור |
| --- | --- | --- | --- | --- |
| כלל העולם | 12 בינואר 2024 | סטרימינג • הורדה דיגיטלית | ריפבליק |  |
| ארצות הברית | 15 בינואר 2024 | תקליטור | ריפבליק |  |
| הממלכה המאוחדת | 15 בינואר 2024 | תקליטור | איילנד |  |
| הממלכה המאוחדת | 15 בינואר 2024 | קלטת | איילנד |  |
| הממלכה המאוחדת | 17 בינואר 2024 | תקליט | איילנד |  |
| ארצות הברית | 9 בפברואר 2024 | תקליט | ריפבליק |  |
רמיקס מריה קארי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| --- | --- |
 סינגל בביצוע אריאנה גרנדה ומריה קארי
 מתוך האלבום Eternal Sunshine (Slightly Deluxe)
 יצא לאור:  16 בפברואר 2024
 פורמט:  תקליטור, הורדת מוזיקה, תקליט 7 אינץ', הזרמת מוזיקה 
 סוגה:  מוזיקת האוס, מוזיקת פופ 
 שפה:  אנגלית 
 אורך:  3:34
 חברת תקליטים:  ריפבליק רקורדס 
 כתיבה:  אריאנה גרנדה 
 לחן:  אריאנה גרנדה 
 הפקה:  מקס מרטין, איליה סלמנזאדה, אריאנה גרנדה
אווטאר צ'יבי שורט

| --- | --- |

הכיתוב אשר הופיע בתחילת הפרקים באוספים המקוריים
 מבוסס על:  אווטאר 
 סוגה:  פרודיה
 יוצרים:  מייקל דנטה דימרטינו, בריאן קונייצקו
 כותבים:  מייקל דנטה דימרטינו, בריאן קונייצקו, ג'ושע המילטון, אליזבת וולש אהש
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  3
 תוכנית מקור:  אווטאר: כשף האוויר האחרון
 הפקה
 חברת הפקה:  Nickelodeon Animation Studio
 הפצה:  ניקלודיאון, יוטיוב
 בעלי תפקידים נוספים:  זאק טיילר אייזן, ג'ק דה סנה, קרלוס אלאזראקי, ג'ק דה סנה
 אורך פרק:  3:30
 קישורים חיצוניים
 דף התוכנית ב-IMDb
 
אווטאר צ'יבי שורט (באנגלית: Avatar Chibi Shorts - אווטאר צ'יבי שורטס) או אווטאר: סופר דפורמד שורטס (באנגלית: Avatar: Super Deformed Shorts) היא מיני-סדרת הנפשה אמריקאית של ניקלודיאון, המתארת פרודיות בהנפשת צ'יבי-Super Deformed של דמויות מסדרת הטלוויזיה המונפשת "אווטאר: כשף האוויר האחרון".
רקע והפצה

במקביל לשידורי סדרת הטלוויזיה המונפשת "אווטאר: כשף האוויר האחרון" בין 2005 ל-2008, הופצו גם שלושה אוספי DVD ובלו-ריי המאגדים כל אחת עונה שלמה מתוך הסדרה. באוספים של עונה 2 ועונה 3, אשר הופצו בשנים 2007 ו-2008, נכללו בנוסף לפרקי הסדרה גם שלושה "פרקי בונוס" אשר נוצרו במיוחד לאוספים אלו.
אף על פי שבכתיבת התסריט השתתפו מייקל דנטה דימרטינו ובריאן קונייצקו, יוצרי הסדרה המקורית, פרקי "צ'יבי שורט" אינם נחשבים כחלק מעלילת הזיכיון האמריקאי "אווטאר: כשף האוויר האחרון" אלא כפרודיות.
במהלך 2020 הועלו הסרטונים לערוץ היוטיוב הרשמי של "אווטאר: כשף האוויר האחרון" וגרפו בין 2 מיליון ל-11 מיליון צפיות כל אחד. בינואר 2021 הועלה סרטון בשם "Every Avatar Chibi Short Ever" (בעברית: "כל אווטאר צ'יבי שורט אי פעם") אשר איגד את שלושת הפרקים ונצפה מעל 6.5 מיליון פעמים.
בפברואר 2023 פורסמה שמועה כי אחד מהפרויקטים עליהם עובדים אולפני אווטאר הוא סדרת צ'יבי נוספת אשר מתוכננת לצאת בשנת 2026.
סקירה וקרדיטים

| מספר פרק | שם באנגלית | כותבים | מאיירים | דירוג (IMDb) | ביבליוגרפיה |
| --- | --- | --- | --- | --- | --- |
| 1 | Bending Battle | מייקל דנטה דימרטינו, בריאן קונייצקו, ג'ושע המילטון | זאק טיילר אייזן, מיי ויטמן, ג'ק דה סנה | 8.2 |  |
| 2 | Swamp Skiin' Throwdown! | מייקל דנטה דימרטינו, בריאן קונייצקו, אליזבת וולש אהש | זאק טיילר אייזן, ג'ק דה סנה, קרלוס אלאזראקי | 7.4 |  |
| 3 | School Time Shipping! | מייקל דנטה דימרטינו, בריאן קונייצקו, אליזבת וולש אהש | זאק טיילר אייזן, מיי ויטמן, ג'ק דה סנה | 8.0 |  |
קבלה

בדירוגי האתר IMDb קיבל הפרק הראשון 8.2 כוכבים (מתוך 10), השני 7.4 והשלישי 8.0. ג'ונתן גרינל מ-CBR תיאר את כי הפרקים כמצחיקים, אך הביע את התאכזבותו מהעובדה שלא יצאו עוד פרקים לסדרה וציין כי זו הייתה דרך מבריקה בה הכותבים יכלו ללעוג ולצחוק על מאפייני הדמויות שבסדרה. ויליאם פאם, גם הוא מ-CBR, תיאר את "אווטאר צ'יבי" כחמודים ומהנים אשר עזרו להפיג קצת את הרצינות של אווטאר.
ראו גם

אווטאר - פרקים
הערות שוליים

1 2 3  Jonathon Greenall, ‏Avatar Studios Should Resurrect THIS Forgotten Spinoff, Comic Book Resources, פורסם ב-20 במרץ 2021
1 2  Laura Prudom, Avatar: The Last Airbender Complete Series Coming to Blu-Ray This Summer - IGN, IGN, ‏5 בינואר 2018
↑  Avatar: The Last Airbender - The Complete Book Two Collection (באנגלית), נבדק ב-2023-03-22
↑  Avatar: The Last Airbender - The Complete Book Three Collection (באנגלית), נבדק ב-2023-03-22
↑  Avatar Chibi Short - Bending Battle 💦⛰🔥💨 | Super Deformed Shorts - Episode 1 | Avatar: The Last Airbender
↑  Avatar - The Last Airbender: The Complete Series Blu-ray, נבדק ב-2023-03-23
↑  Associazione NewType Media, Super Deformed Shorts, AnimeClick.it (באיטלקית)
↑   Avatar Chibi Short - Bending Battle 💦⛰🔥💨 | Avatar, סרטון בערוץ "Avatar: The Last Airbender", באתר יוטיוב (אורך: 03:29)
↑   Avatar Chibi Short - School Time Shipping! 🔥💕 | Avatar, סרטון בערוץ "Avatar: The Last Airbender", באתר יוטיוב (אורך: 03:44)
↑   Avatar Chibi Short - Swamp Skiin' Throwdown! 🐸⛷ | Avatar, סרטון בערוץ "Avatar: The Last Airbender", באתר יוטיוב (אורך: 03:38)
↑   Every Avatar Chibi Short Ever 🔥😍🐸 | Avatar: The Last Airbender, סרטון בערוץ "Avatar: The Last Airbender", באתר יוטיוב (אורך: 10:51)
↑  Every Avatar Chibi Short Ever 🔥😍🐸 | Avatar: The Last Airbender
↑  Narayan Liu, ‏RUMOR: Avatar: The Last Airbender Is Getting a Preschool Series Spinoff, Comic Book Resources, פורסם ב-15 בפברואר 2023
↑  Avatar News exclusive: Avatar Studios is developing an animated preschool show!, Tumblr
1 2  "Avatar: Super Deformed Shorts" Bending Battle (TV Episode 2007) - IMDb (באנגלית אמריקאית), נבדק ב-2023-03-22
1 2  "Avatar: Super Deformed Shorts" Swamp Skiin' Throwdown (TV Episode 2007) - IMDb (באנגלית אמריקאית), נבדק ב-2023-03-22
1 2  "Avatar: Super Deformed Shorts" School Time Shipping (TV Episode 2007) - IMDb (באנגלית אמריקאית), נבדק ב-2023-03-22
↑  Jonathon Greenall, ‏Avatar Studios Should Resurrect THIS Forgotten Spinoff, Comic Book Resources, פורסם ב-20 במרץ 2021
↑  William Pham, ‏Avatar Studios: 10 New Series We Could Realistically Expect, Comic Book Resources, פורסם ב-15 באפריל, 2021
פ.צ. היידנהיים

פ.צ. היידנהיים (בגרמנית: FC Heidenheim) הוא מועדון כדורגל גרמני מהעיר היידנהיים שבגרמניה המשחק בבונדסליגה.
היסטוריה

המועדון נוסד בשנת 1846 כמועדון התעמלות. מועדון הכדורגל הוקם בשנת 1911 ושיחק לאורך השנים בליגות חובבים אזוריות בגרמניה. בעונת 1974/1975 הוזמן לשחק בפעם הראשונה בגביע הגרמני. המועדון הפסיד בסיבוב הראשון לקבוצת הרטה זלנדורף. בעונת 1977/1978 הפסיד בסיבוב הראשון של הגביע לקבוצת פירמאזנס. בעונת 2008/2009 הפסיד בסיבוב הראשון של הגביע לקבוצת וולפסבורג.
עד עונת 2008/2009 הליגה הגרמנית השלישית הייתה ליגה אזורית ובשנה זו נוסדה ליגה ארצית. בעונה זו שיחק המועדון בליגה הרביעית ובסוף העונה עלה לליגה הגרמנית השלישית. המועדון שיחק 5 עונות ברציפות בליגה השלישית מעונת 2009/2010 ועד עונת 2013/2014.
בעונת 2011/2012 ניצח המועדון בסיבוב הראשון של הגביע את קבוצת ורדר ברמן ובשלב 32 האחרונות הפסיד לקבוצת בורוסיה מנשנגלדבך. בעונת 2012/2013 הפסיד בסיבוב הראשון של הגביע לקבוצת בוכום. בעונת 2013/2014 הפסיד בסיבוב הראשון של הגביע לקבוצת מינכן 1860. בסוף העונה סיים את הליגה השלישית במקום הראשון והעפיל בפעם הראשונה לליגה הגרמנית השנייה.
בעונת 2014/2015 ניצח בסיבוב הראשון של הגביע את קבוצת אוניון ברלין ובשלב 32 האחרונות הפסיד לקבוצת וולפסבורג.
בעונת 2019/2020 סיימה הקבוצה במקום ה-3 בבונדסליגה השנייה ובכך התמודדה בפלייאוף העלייה לבונדסליגה. היא התמודדה מול ורדר ברמן אך הפסידה לה בסיכום שני המשחקים ונשארה עונה נוספת בבונדסליגה השנייה.
בתום עונת 2022/2023 סיימה במקום הראשון בבונדסליגה השנייה והבטיחה לראשונה בתולדותיה עלייה לבונדסליגה.
בעונת 2023/24, הראשונה שלה בבונדסליגה, סיימה הקבוצה במקום השמיני ובשל זכייתה של באייר לברקוזן בגביע הגרמני, קיבלה לראשונה בתולדותיה את הכרטיס לפלייאוף מוקדמות הקונפרנס ליג.
הערות שוליים

↑  ברמן נשארה בבונדסליגה אחרי 2:2 מול היידנהיים, באתר ONE‏, 6 ביולי 2020
| קונפרנס ליג 2024/2025 |
| --- | --- | --- |
| דרג א' | אנגליה צ'לסי • דנמרק פ.צ. קופנהגן • בלגיה גנט • איטליה פיורנטינה • אוסטריה ל.א.ס.ק. לינץ • ספרד ריאל בטיס |  |
| דרג ב' | טורקיה איסטנבול בשאקשהיר • נורווגיה מולדה • פולין לגיה ורשה • גרמניה פ.צ. היידנהיים • שוודיה יורגודן • קפריסין אפואל ניקוסיה |  |
| דרג ג' | אוסטריה ראפיד וינה • קפריסין אומוניה ניקוסיה • פינלנד ה.י.ק. הלסינקי • פורטוגל ויטוריה דה גימארייש • קזחסטן אסטנה • סלובניה אולימפיה ליובליאנה |  |
| דרג ד' | בלגיה סרקל ברוז' • אירלנד שמרוק רוברס • ויילס דה ניו סיינטס • שווייץ לוגאנו • סקוטלנד הארט אוף מידלות'יאן • צ'כיה מלאדה בולסלאב |  |
| דרג ה' | מולדובה פטרוקוב חנצ'שט • שווייץ סנט גאלן • יוון פנאתינאיקוס • סרביה באצ'קה טופולה • בוסניה והרצגובינה בוראץ באניה לוקה • פולין יגילוניה ביאליסטוק |  |
| דרג ו' | סלובניה נ.ק צליה • צפון אירלנד לרן • בלארוס דינמו מינסק • קפריסין פאפוס • איסלנד ויקינגור רייקיאוויק • ארמניה נואה |  |
| --- | --- |
בקרת זהויות :  VIAF: 2371156811370145390000   WorldCat (עם VIAF): 2371156811370145390000
אנדריי איליץ'

אנדריי איליץ' (בסרבית: Андреј Илић; נולד ב-3 באפריל 2000 בבלגרד שברפובליקה הפדרלית של יוגוסלביה) הוא כדורגלן סרבי המשחק בעמדת החלוץ בקבוצת אוניון ברלין מהבונדסליגה.
קריירת מועדונים

איליץ' גדל במחלקת הנוער של פרטיזן בלגרד, והחל את הקריירה המקצוענית שלו בקבוצות נפרדק קרושבאץ ויאבור איוואניצה מליגת העל הסרבית.
ב-3 בספטמבר 2021 חתם על חוזה לשלוש שנים בריגה פוטבולה סקולה מליגת העל הלטבית. הוא ערך 65 הופעות ליגה במדי המועדון, בהן הבקיע 33 שערים.
ב-16 באוגוסט 2023 חתם איליץ' על חוזה לארבע שנים בוולרנגה מליגת העל הנורווגית. הוא ערך 13 הופעות ליגה במדי המועדון, בהן הבקיע תשעה שערים.
ב-1 בפברואר 2024 חתם איליץ' בליל מליגת העל הצרפתית. ב-4 בפברואר ערך את הופעת הבכורה שלו במועדון, בניצחון 0–4 על קלרמון פוט במסגרת המחזור ה-20 בליגה לעונת 2023/2024.
בספטמבר 2024 הושאל איליץ' לעונה אחת לאוניון ברלין מהבונדסליגה, עם אופציה לרכישה בסיום ההשאלה.
תארים

אליפות לטביה (1): 2021
הגביע הלטבי (1): 2021
הערות שוליים

↑  RFS VIENOJAS AR SERBIJAS U-21 IZLASES UZBRUCĒJU באתר הרשמי של ריגה פוטבולה סקולה, 3 בספטמבר 2021 (בלטבית)
↑  Andrej Ilić er klar! באתר הרשמי של וולרנגה, 16 באוגוסט 2023 (בנורווגית)
↑  Mercato : Andrej Ilic à Lille, c'est fait באתר ל'אקיפ, 1 בפברואר 2024 (בצרפתית)
סטירת לחי

ילדה סוטרת לחברתה
סטירה (נקראת לפעמים בסלנג כַּפָה או זָפּטָה) היא מכה הניתנת באמצעות כף היד, בדרך כלל על לחיו של אדם. יותר מהכאב הפיזי הכרוך בסטירה, בעיקר כאשר היא ניתנת בעוצמה רבה, עיקר הפגיעה בה היא ההשפלה, בפרט כאשר היא ניתנת בפומבי.
בתנ"ך מתוארת סטירת לחי שנתן צדקיהו בן כנענה, נביא שקר מממלכת יהודה, לנביא מיכיהו בן ימלה, כתגובה על כך שהעז לנבא רעות על תוצאות מלחמה עתידית באוזני המלך אחאב: ”וַיִּגַּשׁ צִדְקִיָּהוּ בֶן כְּנַעֲנָה וַיַּכֶּה אֶת מִיכָיְהוּ עַל הַלֶּחִי” (ספר מלכים א', פרק כ"ב, פסוק כ"ד).
פעמים רבות מוצגת הסטירה בקולנוע ובספרות כדרך שבה אישה מגיבה לפגיעה של גבר בכבודה, ובפרט בפגיעה בדרך של הטרדה מינית. בכך מהווה הסטירה בעיקר מסר שעניינו כבוד, ופחות צעד של אלימות. סטירה של גבר לאישה, לעומת זאת, נחשבת כמעשה מובהק של אלימות.
הדגשת העלבון שבקבלת סטירה ניכרת בביטוי "סטירה מצלצלת", שבנוסף לתיאור של סטירה רבת עוצמה, משמש בהשאלה לתיאורו של עלבון צורב.
על פי המשפט העברי, סטירה באמצעות גב היד נחשבת למעליבה יותר מאשר סטירה באמצעות כף היד; ולכן בהקשר של תשלומי בושת, על סטירה באמצעות גב היד משלמים פי שניים מאשר על סטירה רגילה.
ציור גרפיטי של תקרית הסטירה של ויל סמית'–כריס רוק
הסטירה ככלי משמעתי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בעבר היה נהוג להכות ילדים בכל צורה שהיא ואף בסטירת לחי.  עם השנים התחדדה התפיסה כי סטירת לחי היא אקט משפיל וכיום נאסרה הכאה כוללת ברוב מדינות העולם. עם זאת, גם היכן  שמותר להכות ילדים סטירה בלחי כבר לא מקובלת ונהוג להעניש באמצעות מכות בישבן.
בישראל, חוק זכויות התלמיד, משנת 2000 אוסר נקיטת אמצעי משמעת גופניים כלפי תלמיד. עוד קודם לחקיקתו של חוק זה נקבע בפסיקה כי אין לנקוט אמצעי משמעת גופניים כלפי תלמיד. קודם לקביעות אלה, היה מותר למורים בבתי ספר להשתמש במתן סטירה כאמצעי ענישה המעביר מסר חינוכי, לחינוכו של תלמיד סורר. בדיון שנערך בישיבת הממשלה בנושא האלימות הציע השר מאיר שטרית להתיר מתן סטירה לתלמיד, ואמר: ”בתקופתי לא היה קורה כלום אם ילד היה מקבל סטירה כשהיה חוצה את הגבול”.
להפנות את הלחי השנייה

אחת האמירות הנודעות ביותר של ישו, המופיעה בספר הבשורה על-פי מתי היא: "אל תתקוממו לרשע, והמכה אותך על הלחי הימנית, הטה לו גם את האחרת" (לרעיון שורשים במקרא, במגילת איכה (ג, ל): ”יִתֵּן לְמַכֵּהוּ לֶחִי, יִשְׂבַּע בְּחֶרְפָּה”). מקור זה התגלגל לביטויים "להפנות את הלחי השנייה" או "להגיש את הלחי השנייה", המתארים מצב שבו אדם מוכן לספוג פגיעה בהבלגה גמורה ומופגנת, ולאפשר את המשכה. נוסח הביטוי באנגלית: turn[ing] the other cheek או offering [one's] cheek. בדרך כלל הוא משמש על דרך השלילה, כלומר בפי אדם המדגיש שאין בכוונתו להפנות את הלחי השנייה, ובכוונתו להגיב בחומרה על פגיעה בו.
הערות שוליים

↑  דיאנה בחור-ניר, שטרית על האלימות: לא מזיק לתת לילד פליק, באתר ynet, 6 ביוני 2005
מייקל ג'יי. סיילור

| --- | --- |

 לידה:  4 בפברואר 1965 (בן 60) לינקולן, ארצות הברית 
 מדינה:  ארצות הברית
 השכלה:  בית הספר לניהול MIT סלואן  Fairborn High School 
 מעסיק:  MicroStrategy 
 תפקיד:  מנהל כללי (1989–2022)  executive chairperson (2022)  יושב ראש (1989) 
 פרסים והוקרה:  Entrepreneur of the Year 
 www.michael.com
 
מייקל ג'יי סיילור (באנגלית:Michael J. Saylor; נולד ב־4 בפברואר 1965) הוא יזם ואיש עסקים אמריקאי, יו"ר ושותף מייסד של חברת MicroStrategy; מחבר הספר The Mobile Wave; מייסד אקדמיית האינטרנט החינמית Saylor Academy; ידוע גם כאחד המאמינים הגדולים במטבע הדיגיטלי המבוזר ביטקוין.